Κουλουράκια με πορτοκάλι
Από τα αγαπημένα κεράσματα του Πάσχα είναι αυτά τα αφράτα και εύθρυπτα κουλουράκια βουτύρου που μοσχοβολούν πορτοκάλι.
1 κιλό αλεύρι για όλες τις χρήσεις, 300 γρ. άχνη ζάχαρη, 700 γρ. βούτυρο αγελάδας, κομμένο σε κυβάκια, 9 κρόκοι αυγών για τη ζύμη + 3-4 επιπλέον για την επάλειψη, 3 κουτ. γλυκού μπέικιν πάουντερ , ξύσμα από 3 πορτοκάλια, σουσάμι για επικάλυψη
Βάζουμε όλα τα υλικά -εκτός από το σουσάμι- στον κάδο του μίξερ και τα ζυμώνουμε με τον γάντζο μέχρι να γίνει μια μαλακή και εύπλαστη ζύμη. Αφήνουμε να «ξεκουραστεί» για μισή ώρα.Χωρίζουμε την ζύμη σε κομμάτια των 25-30 γραμμαρίων. Πλάθουμε το κάθε κομμάτι σε μπαστουνάκι και το ρολάρουμε μέσα στο σουσάμι. Διπλώνουμε ένα ένα μπαστουνάκι στη μέση και στριφιγυρνάμε τις άκρες του, έτσι ώστε το κουλούρι να πάρει σχήμα πλεξούδας. Τοποθετούμε τα κουλούρια σε ρηχό ταψί στρωμένο με αντικολλητικό χαρτί και τα αλείφουμε με πινέλο γενναία με τους επιπλέον κρόκους.Ψήνουμε σε προθερμασμένο φούρνο στους 160°C για 30 λεπτά περίπου. 
Αλεύρι (ζύμες),Πορτοκάλι,Πάσχα